Rugby-ontbyt! Biltong-en-cheddarkaas-quiche	deur Barbara Joubert
Verhit oond tot 180 °C. Rol broskorsdeeg op ’n meelbestrooide oppervlak dunner uit. Voer ’n gesmeerde tertbord van sowat 18 cm uit met deeg. Sprinkel kaas onderin tertbak en rangskik biltong bo-op. Klits eiers en room saam. Gooi oor kaas en biltong en geur met peper. Bak vir sowat 35 minute in warm oond. Die eiermengsel moet gestol wees. Jy kan die quiche warm of teen kamertemperatuur voorsit.